પુણેને બેટિંગમાં કોઈ ચિંતા નથી. અજિંક્ય રહાણેએ પહેલી જ મેચમાં શાનદાર બેટિંગ કરીને ટીમને મજબૂત શરૂઆત અપાવી હતી, જ્યારે સ્મિથ, સ્ટોક્સ અને ધોની ઝડપથી રન બનાવી શકે છે. આની સરખામણીમાં પંજાબની ટીમ પાસે અનુભવી ખેલાડીઓ ઓછા છે. જોકે નાના ફોર્મેટના કેટલાક સારા ખેલાડીઓ પણ ટીમ પાસે છે જ. કેપ્ટન મેક્સવેલ, ડેરેન સેમી, ડેવિડ મિલર, ઈઓન મોર્ગન અને વિકેટકીપર રિદ્ધિમાન સાહા જેવા બેટ્સમેનો છે અને બોલિંગમાં મોહિત શર્મા, સંદીપ શર્મા, વરુણ એરોન, અનુરીતસિંહ, મેટ હેનરી, ટી. નટરાજન અને ઈશાંત શર્મા જેવા બોલર્સ પંજાબ સામે છે. ટૂંકમાં, આજની મેચ બહુ જ રોમાંચક બની રહેશે તેમાં કોઈ શંકા નથી.